En nummerplade sat fast med gaffatape fik en patrulje til at tage en snak med chaufføren. Og der var mere at komme efter end bare nummerpladen.

Lørdag aften kørte en patruljevogn fra Nordjyllands Politi rundt på vejene omkring Fjerritslev. På et tidspunkt ser de i deres bakspejl en bil, hvor nummerpladen foran kun sidder fast med gaffatape. De vinker derfor bilisten ind til siden, da det ikke er helt lovligt. De de stopper bilisten, tjekker de flere forskellige ting på bilen. Det viser sig, at det ene bagdæk var for slidt, og de to bagdæk havde heller ikke samme dimensioner. Derudover var nummerpladen bagpå heller ikke sat ordentligt fast. Da de konfrontere den 18-årige chauffør med de forskellige fejl og mangler, kan han desværre heller ikke vise et kørekort. Sådan et har han nemlig aldrig fået taget. Derudover forsøgte den unge mand på et tidspunkt også at løbe fra betjentene. Et kapløb han hurtigt tabte. Den 18-årige bilist blev derfor anholdt og sigtet for flere forseelser.